Klasa:003-01/19-01/01

Urbroj:238-49-31-19-01

Velika Gorica, 15.svibnja 2019.g.

Na temelju članka 40. Zakona o ustanovama (Narodne novine br. 76/1993, 29/1997, 47/1999, 35/2008), članka 126.stavka 1., točke 1., 2. I 3. i članka 127.stavka 4. Zakona o odgoju i obrazovanju u osnovnoj i srednjoj školi (Narodne novine, br. [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), 152/14, 7/17, 68/18), te članka 78.stavka 1. Statuta Umjetničke škole Franje Lučića, Školski odbor Umjetničke škole Franje Lučića dana 16.svibnja 2019.g. raspisuje

**Natječaj**

**za izbor i imenovanje ravnatelja/ice škole**

Za ravnatelja/icu škole može biti imenovana osoba koja ispunjava sljedeće nužne uvjete utvrđene člankom 126. Zakona o odgoju i obrazovanju u osnovnoj i srednjoj školi, a to su:

1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij

d) položen stručni ispit za učitelja, nastavnika ili stručnog suradnika, osim u slučaju iz članka 157.stavaka 1. i 2. Zakona o odgoju i obrazovanju u osnovnoj i srednjoj školi.

2. uvjeti propisani člankom 106. Zakona o odgoju i obrazovanju u osnovnoj i srednjoj školi

3. najmanje osam (8) godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet (5) godina

na odgojno-obrazovnim poslovima u školskim ustanovama.

Ravnatelj/ica škole se imenuje na pet (5) godina.

Uz pisanu prijavu na natječaj, koja mora biti vlastoručno potpisana, kandidati su obvezni priložiti u izvorniku ili ovjerenoj preslici sljedeću dokumentaciju:

- životopis,

- dokaz o državljanstvu,

- diplomu odnosno dokaz o stečenoj stručnoj spremi,

- dokaz o položenom stručnom ispitu ili dokaz da je osoba oslobođena obveze polaganja stručnog ispita na temelju članka 157.stavaka 1. i 2. Zakona o odgoju i obrazovanju u osnovnoj i srednjoj školi,

- dokaz o radnom iskustvu (potvrda ili elektronički zapis HZMO ne stariji od 30 dana od objave natječaja),

- potvrda poslodavca o vrsti i trajanju poslova ( u školskim ili drugim ustanovama u sustavu obrazovanja ili u tijelima državne uprave nadležnim za obrazovanje),

- uvjerenje nadležnog suda da se protiv kandiata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 30 dana od objave natječaja).

- program rada za mandatno razdoblje

Na natječaj se pod jednakim uvjetima mogu javiti oba spola sukladno članku 13. Zakona o ravnopravnosti spolova (Narodne novine br8. 82/2008 i 69/2017).

Pravo prednosti pri zapošljavanju moguće je ostvariti prema članku 102. Zakona o hrvatskim braniteljima iz Domovinskog rata i članovima njihovih obitelji (N.N. broj: 121/17.), članku 48.f. Zakona o zaštiti vojnih i civilnih invalida rata (N.N. broj:33/92, 77/92, 27/93, 58/93, 2/94, 76/94, 108/95, 108/96, 82/01, 103/03, i 148/13.) i članku 9. Zakona o profesionalnoj rehabilitiaciji i zapošljavanju osoba s invaliditetom (Narodne novijne broj: 157/13, 152/14, i 39/18.).

Kandidat koji ostvaruje pravo prednosti prilikom zapošljavanja prema navedenim propisima dužan se u prijavi na natječaj pozvati na to pravo te osim dokaza o ispunjavanju traženih uvjeta iz natječaja, priložiti i sve zakonom propisane dokumente/dokaze (rješenja, potvrde i drugo u propisanom obliku) kojima se dokazuje ostvarivanje tog prava. Takav kandidat ostvaruje tu prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz domovinskog rata i članovima njihovih obitelji (Narodne novine 121/17), uz prijavu na natječaj dužni su, osim dokaza o ispunjavanju traženih uvjeta, priložiti i dokaze propisane člankom 103., stavkom 1. Zakona o hrvatskim braniteljima iz domovinskog rata i članovima njihovih obitelji (Narodne novine br. 121/17). Poveznica na internetsku stranicu Ministarstva:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Natječaj se objavljuje na mrežnim stranicama Umjetničke škole Franje Lučića te u Narodnim novinama.

Rok za podnošenje prijava na natječaj je 8 dana od objave natječaja.

Prijave na natječaj s potrebnom dokumentacijom dostavljaju se u zatvorenoj omotnici osobno ili preporučenom pošiljkom na adresu: Umjetnička škola Franje Lučića, Slavka Kolara 39, 10410 Velika Gorica., s naznakom "Prijava na natječaj za ravnatelja/icu – ne otvarati".

Nepravodobne i nepotpune prijave neće se razmatrati.

O rezultatima natječaja kandidati će biti pisano obaviješteni u roku od 45 dana od dana isteka roka za podnošenje prijava.

Predsjednik Školskog odbora:

Tomislav Špoljar,prof.